**Zavod za hitnu medicinu Zadarske županije**

**Zadar, Ivana Mažuranića 28**

Broj: 01- 377 /2023

Zadar, 14.02.2023. godine

Na temelju članka 15. Statuta Zavoda za hitnu medicinu Zadarske županije (Službeni glasnik Zadarske županije 5/21), ravnateljica Zavoda za hitnu medicinu Zadarske županije, sa sjedištem u Zadru, Ivana Mažuranića 28, donosi

**ODLUKU**

**o poništenju javnog natječaja**

1. Poništava se javni natječaj za popunjavanje radnih mjesta (Odluka ravnateljice Zavoda za hitnu medicinu Zadarske županije od 25.01.2023. godine, ur. broj 01-151/2023) koji se odnosi na popunjavanje radnih mjesta i to doktor medicine (m/ž) u timu T1 – 1 izvršitelj na neodređeno vrijeme u ispostavi Posedarje objavljen na mrežnim stranicama Hrvatskog zavoda za zapošljavanje www.burzarada.hzz.hr dana 25.01.2023. godine.
2. Protiv ove Odluke nije dopušteno podnošenje pravnih lijekova.
3. Ova Odluka objavit će se na mrežnoj stranici i oglasnoj ploči Zavoda za hitnu medicinu Zadarske županije.

**Obrazloženje**

Dana 25.01.2023. godine ravnateljica Zavoda za hitnu medicinu Zadarske županije donijela je Odluku o objavljivanju javnog natječaja za popunjavanje radnih mjesta u Zavodu za hitnu medicinu Zadarske županije i to doktor medicine (m/ž) u timu T1 - 1 izvršitelj na neodređeno vrijeme u ispostavi Posedarje. Dana 09.02.2023. godine ravnateljica je donijela Odluku o prijemu, ur.broj: 01-298/2023. Dana 13.02.2023. godine doktorica koja je primljena na radno mjesto dr.med. u ispostavi Posedarje dostavila je izjavu o povlačenju svoje molbe koja je zaprimljena pod ur. brojem: 01-839/2023. Na natječaj za zapošljavanje dr.med. u ispostavi Posedarje pristigla je još jedna molba, ali je ta doktorica primljena u drugu ispostavu Odlukom o prijemu od 09.02.2023. godine, ur.broj: 01-301/2023.

S obzirom da na natječaj nije pristigla niti jedna druga molba, ovom se odlukom poništava javni natječaj od 25.01.2023. godine, ur. broj 01-151/2023.

 Ravnateljica:

 Ivana Šimić, dipl.oec.

Dostaviti: Oglasna ploča/mrežna stranica Zavoda